Здравейте,


Бременна съм, в болничен от началото на декември – първият за 14 дни, след това и продължение за 30. Получих писмо, че се спира изплащането на тези болнични по чл. 40, ал. 4 от КСО. Можете ли да ми кажете какво мога да направя в случая, за да ми бъдат изплатени болничните? От НОИ нищо не ми казват. Може ли работодателя или държавата да се заяждат и да решат, че поради някакви причини болничния е ненужен в случая (примерно защото работя от вкъщи) или е грешка при подаването от работодателя и следователно ще ми изплатят болничния когато си оправят нещата? 


Благодаря Ви!




Спиране на изплащане на болничен по бременност
==============================================

 

Здравейте, г-жо Митева,


следва да уточните на какво основание е спряно изплащането на болничните, тъй като разпоредбата на чл. 40, ал. 4 КСО цитира няколко хипотези –  

“Длъжностното лице по ал. 3 издава разпореждане за спиране на производството по отпускането или изплащането на обезщетенията за временна неработоспособност, трудова злополука или професионална болест, трудоустрояване, бременност и раждане и отглеждане на дете до 2-годишна възраст, когато:  

1. са обжалвани актове на органите на медицинската експертиза;  

2. са представени доказателства, които могат да доведат до издаване на разпореждане за отказ или прекратяване изплащането на обезщетението;  

3. не са предоставени данни за издадените болнични листове и решенията по обжалването им в регистъра по чл. 33, ал. 5, т. 12.”


Разпореждането за спиране на изплащането на обезщетения может да се обжалва в 14-дневен срок от получаването му пред ръководителя на териториалното поделение на НОИ по реда на чл. 117 от КСО.  

Можете да се свържете с мен на посочения телефон, за да се установи дали има основание за обжалване.


Поздрави,  

адв. Николина Митова  

0898 303092


